钦定古今图书集成/明伦汇编/交谊典/第021卷 > 《与常相公书》唐·于卲
## 钦定古今图书集成/明伦汇编/交谊典/第021卷 > 《与常相公书》唐·于卲

相公阁下：自苍生允望，帝载缉熙。大小仲父，四方风
动。既绝横议，且无多闻。幸甚幸甚。卲复何幸，又当此
时之则。然命乃未偶，通塞之分，并在去年。则相公首
荐之恩，鄙夫膺受之美，徒拭人目，孰知其心。是以区
区子牟，不敢忘阙。而又自惜昔常陪相公乡里之举，
时应神州甲乙之选。其馀驰逸足挥，劲翮，修容峨峨，
“来以干进者，盖千百数。在公堂预《鹿鸣》之宴，犹不可
得，况会府莺迁之地者乎？相公当时杰然于天下第
一，愚实不佞，忝从斯列，六子登科，又厕其数。凡我连
茹，世论以荣，皆因依相公，用白粉黛。是乃降神维岳，
有开必先。右掖司言，中均典翰。出入承盼，从容十年。
启沃之由，自此而始。则知辅弼之道，在天非人。”呜呼！
同时之人，零落向尽；彭、杨、李、贺，冥寞何之？今相公宰
平天下，而鄙夫拘束边外，独不得一见颜色，更露腹
心，则汉庭于相公何厚哉？内省可知命焉。是以垂头
塌翼，不敢思奋。况家事未毕，立锥无地，男可从官，女
可许笄，耳顺之年，驰复始满，名位日退，沈痾岁深。君
臣之道，天人之际，心“虽如丹，谁表赤实？此皆鄙夫与
相公今日之事也。岂无他人，在我同志而已。况相公
无失其亲，无失其故。二江之上，独立无亲；一麾以还，
未之有故。举目生愤，伤如之何？未知相公何以留念？
悲赵武之视荫，感伍员之逆施，拳拳之心，欲罢不忍。
伏望体道垂统，加餐保和，乘风云之感会，行宰相之
能事。”无宝斯位，无爱斯权，无念同升于朝，无念若挞
于市，咸有一德，不其盛欤？方将伊皋比崇管乐，论霸
宁展禽三黜无怨，在胡广七登何补？鄙老也有知美
善，不识忌讳，远尘视听，忠告尺书，然非尽言之具，庶
咨道意之本，所不尔者，谓之何哉？前汉州司田樊登
兄弟，旧游三十载矣。相公席砚，昔与之同，言，念无尘。
今也祗召，甚大惠也。因是我利攸往，得无谢焉。